EELNÕU 2018/120

								KOMISJONID:

eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

29. november 2018   nr

Ühisveevärgi ja -kanalisatsiooni seaduse
ja sellest tulenevate õigusaktide järgimist
kontrollima volitatud isikute määramine

Kohaliku omavalitsuse korralduses seaduse § 6 lõike 1, Viljandi linna jäätmehoolduseeskirja § 15 lõigete 9 ja 10 ning ühisveevärgi ja -kanalisatsiooni seaduse § 5 lõike 3 ja § 1 lõike 4 alusel Viljandi Linnavolikogu

o t s u s t a b:
 
1. Volitada ühisveevärgi ja -kanalisatsiooni seaduse ja sellest tulenevate õigusaktide järgimist kontrollima järgmised isikud:

1.1. Viljandi Linnavalitsuse majandusameti juhataja;
1.2. Viljandi Linnavalitsuse majandusameti ehituse peaspetsialist;
1.3. Viljandi Linnavalitsuse majandusameti keskkonnaspetsialist;
1.4. Viljandi Linnavalitsuse arhitektuuriameti maakorralduse spetsialist;
1.5. AS Viljandi Veevärk juriidilise isikuna, kel on volitus määrata enda poolt vahetult kontrolli teostama õigustatud töötajad. 

2. Tunnistada kehtetuks Viljandi Linnavolikogu 22.02.2017 otsus nr 391 ,,Ühisveevärgi ja  kanalisatsiooni seaduse ja sellest tulenevate õigusaktide järgimist kontrollima volitatud isikute määramine“.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
3.1 vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
3.2 kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Marko Kotsar
Esitatud: 05.11.2018
Esitaja: Viljandi Linnavalitsus			Ettekandja: Kalvi Märtin
Lk arv: 3
Hääletamine: nõudmisel

Seletuskiri
Ühisveevärgi ja -kanalisatsiooni seaduse
ja sellest tulenevate õigusaktide järgimist
kontrollima volitatud isikute määramine

Eelnõu eesmärk on uuendada 2017. aastal vastuvõetud volikogu otsust ja määrata isikute ring, kellel on Ühisveevärgi ja -kanalisatsiooni seaduse ja sellest tulenevate õigusaktide järgimise kontrolli õigused, tagamaks järjepidevat õigusaktidest kinnipidamise järelevalvet.

Kohaliku omavalitsuse korralduses seaduse § 6 lõike 1 ning ühisveevärgi ja -kanalisatsiooni seaduse § 5 lõike 3 ja § 1 lõike 4 alusel on kohalikul omavalitsusel kohustus määrata ühisveevärgi ja -kanalisatsiooni seaduse ja sellest tulenevate õigusaktide järgimist kontrollima volitatud isikud.

Käesolevaks ajaks on osade seni volitatud isikute teenistussuhe AS-is Viljandi Veevärk lõppenud ning kuivõrd pole mõistlik iga teenistussuhte lõppemise korral hakata käesolevat volikogu otsust muutma, siis määratakse linnavalitsuse volitatud isikud ametikoha nimetuse järgi ning AS-i Viljandi Veevärk volitatakse järelevalvet teostama juriidilise isiku, andes talle ühtlasi volitused ise määrata juba konkreetsed asutuses töötavad füüsilised isikud, kes järelevalvet vahetult teostavad.

Eelnõust tulenevalt ei teki linnale täiendavat kulu ega tulu.

(allkirjastatud digitaalselt)
Marko Kotsar
jurist